Izvēloties kafiju, mēs iesakam pievērst uzmanību grauzdēšanas līmenim. Šis apstrādes solis ir ļoti svarīgs, tas var vai nu uzlabot un sabalansēt garšas vai pilnībā sabojāt tās. Ja jūs patiesi vēlaties izjust dabīgās kafijas garšas, izvēlieties viegli grauzdētas pupiņas. Ierasti viegli grauzdētas ir augstas kvalitātes pupiņas, lai izceltu visas tās labākās īpašības.
Maisījumos ļoti populārs ir vidējais grauzdējums, kad mērķis ir sabalansēt dažāda tipa vai dažādu reģionu pupiņu garšas. Tumšs grauzdējums var radīt tumšu krāsu un šokolādes rūgtumu, tāpēc tas ir īpaši piemērots itāļu, beļģu, franču tipa kafijas maisījumiem. Tumšo grauzdējumu noteikti nevajadzētu sajaukt ar sadedzinātām kafijas pupiņām. Ļoti eļļainām un asām kafijas pupiņām nav nekā kopīga ar augstas kvalitātes tumšo grauzdējumu. Šāda veida produktus var atrast par ļoti zemu cenu, tomēr to garša nebūs tik patīkama.